ai4bharat/Pralekha huggingface dataset:
കാബിനറ്റ് സെക്രട്ടേറിയറ്റ്
മോദി ഗവൺമെന്റ് പുതിയ സഹകരണ മന്ത്രാലയം സൃഷ്ടിക്കുന്നു
ചരിത്രപരമായ ഒരു നീക്കത്തിൽ, ‘സഹകരണത്തിൽ നിന്ന് സമൃദ്ധിയിലേക്ക്’ എന്ന കാഴ്ചപ്പാട് സാക്ഷാത്കരിക്കുന്നതിന് മോദി ഗവൺമെന്റ് പ്രത്യേക ‘ സഹകരണ മന്ത്രാലയം ’ സൃഷ്ടിച്ചു.
രാജ്യത്തെ സഹകരണ പ്രസ്ഥാനത്തെ ശക്തിപ്പെടുത്തുന്നതിന് ഈ മന്ത്രാലയം പ്രത്യേക ഭരണ, നിയമ, നയ ചട്ടക്കൂട് നൽകും.
താഴെത്തട്ടിലേക്കെത്തുന്ന ഒരു യഥാർത്ഥ ജനാധിപത്യ പ്രസ്ഥാനമെന്ന നിലയിൽ സഹകരണസംഘങ്ങളെ കൂടുതൽ ശക്തിപ്പെടുത്താൻ ഇത് സഹായിക്കും.
നമ്മുടെ രാജ്യത്ത്, ഓരോ അംഗവും ഉത്തരവാദിത്തബോധത്തോടെ പ്രവർത്തിക്കുന്ന ഒരു സഹകരണ അധിഷ്ഠിത സാമ്പത്തിക വികസന മാതൃക വളരെ പ്രസക്തമാണ്.
സഹകരണ സ്ഥാപനങ്ങൾക്കായി ‘ബിസിനസ്സ് നടത്തിപ്പ് സുഗമമാക്കുന്നതിനുള്ള’ പ്രക്രിയകൾ കാര്യക്ഷമമാക്കുന്നതിനും മൾട്ടി-സ്റ്റേറ്റ് സഹകരണ സംഘങ്ങളുടെ  വികസനം സാധ്യമാക്കുന്നതിനും മന്ത്രാലയം പ്രവർത്തിക്കും.
സാമൂഹികാധിഷ്ഠിത വികസന പങ്കാളിത്തത്തോടുള്ള ആഴത്തിലുള്ള പ്രതിബദ്ധത കേന്ദ്ര ഗവൺമെന്റ് ഇതിലൂടെ വ്യക്തമാക്കി യിരിക്കുകയാണ്. സഹകരണത്തിനായി പ്രത്യേക മന്ത്രാലയം സൃഷ്ടിക്കുമെന്ന ധനമന്ത്രിയുടെ ബജറ്റ് പ്രഖ്യാപനവും ഇതോടെ നിറവേറ്റപ്പെടുകയാണ്.
റോഡ് ഗതാഗത, ഹൈവേ മന്ത്രാലയം
വൈദ്യുത വാഹനങ്ങളുടെ തകരാറുള്ള എല്ലാ ബാച്ചുകളും തിരിച്ചുവിളിക്കാൻ ശ്രീ നിതിൻ ഗഡ്ക്കരിയുടെ ആഹ്വാനം
ന്യൂഡൽഹി : ഏപ്രിൽ 22 , 2022
(കഴിഞ്ഞ രണ്ട് മാസത്തിനിടെ വൈദ്യുത ഇരുചക്ര വാഹനങ്ങൾ ഉൾപ്പെട്ട നിരവധി അപകടങ്ങൾ ശ്രദ്ധയിൽപ്പെട്ടിട്ടുണ്ടെന്ന് കേന്ദ്ര ഉപരിതല ഗതാഗത, ദേശീയ പാത മന്ത്രി ശ്രീ നിതിൻ ഗഡ്കരി പറഞ്ഞു. തകരാറുള്ള വാഹനങ്ങളുടെ എല്ലാ ബാച്ചുകളും ഉടനടി തിരിച്ചുവിളിക്കുന്നതുൾപ്പെടെയുള്ള മുൻകൂർ നടപടികൾ സ്വീകരിക്കാൻ കമ്പനികളോട് ശ്രീ നിതിൻ ഗഡ്കരി ട്വീറ്റുകളിലൂടെ വ്യാഴാഴ്ച ആഹ്വാനം ചെയ്തു
ഈ സംഭവങ്ങളെ കുറിച്ച് അന്വേഷിക്കാനും പരിഹാരനടപടികൾ സംബന്ധിച്ച് ശുപാർശകൾ നൽകാനും വിദഗ്ധ സമിതിക്ക് രൂപം നൽകിയതായി മന്ത്രി വ്യക്തമാക്കി. റിപ്പോർട്ടുകളുടെ അടിസ്ഥാനത്തിൽ, വീഴ്ച വരുത്തുന്ന കമ്പനികളെ സംബന്ധിക്കുന്ന ഉചിതമായ ഉത്തരവുകൾ പുറപ്പെടുവിക്കുമെന്നും വൈദ്യുത വാഹനങ്ങൾക്കുള്ള ഗുണനിലവാരത്തിന്റെ കേന്ദ്രീകൃത മാർഗനിർദേശങ്ങൾ ഉടൻ പുറപ്പെടുവിക്കുമെന്നും അദ്ദേഹം പറഞ്ഞു.
നിർമ്മാണ പ്രക്രിയകളിൽ ഏതെങ്കിലും കമ്പനി അശ്രദ്ധ കാണിക്കുന്നതായി കണ്ടെത്തിയാൽ, കനത്ത പിഴ ചുമത്തുമെന്നും തകരാറുള്ള എല്ലാ വാഹനങ്ങളും തിരിച്ചുവിളിക്കാൻ ഉത്തരവിടുമെന്നും ശ്രീ ഗഡ്കരി കൂട്ടിച്ചേർത്തു.
IE/SKY
പ്രധാനമന്ത്രിയുടെ ഓഫീസ്
ജി20 ന്യൂഡൽഹി നേതാക്കളുടെ പ്രസ്താവന
ഇന്ന് അംഗീകരിച്ച ജി20 ന്യൂഡൽഹി നേതാക്കളുടെ പ്രസ്താവന ഇവിടെ കാണാം :
G20 New Delhi Leaders’ Declaration
https://static.pib.gov.in/WriteReadData/specificdocs/documents/2023/sep/doc202399250001.pdf
NS
(
പ്രധാനമന്ത്രിയുടെ ഓഫീസ്
ഊർജ്ജ സ്വാശ്രയത്വത്തിനും സുസ്ഥിര വളർച്ചയ്ക്കും ഇന്ത്യ പ്രതിജ്ഞാബദ്ധമാണ്: പ്രധാനമന്ത്രി
ഊർജ്ജ മേഖലയിലെ സ്വാശ്രയത്വത്തിനും സുസ്ഥിര വളർച്ചയ്ക്കും ഇന്ത്യ പ്രതിജ്ഞാബദ്ധമാണെന്ന് പ്രധാനമന്ത്രി ശ്രീ നരേന്ദ്ര മോദി അഭിപ്രായപ്പെട്ടു.
ലോകത്തിലെ മൂന്നാമത്തെ വലിയ ഊർജ ഉപഭോക്താവ്, എണ്ണയുടെ മൂന്നാമത്തെ വലിയ ഉപഭോക്താവ്, മൂന്നാമത്തെ വലിയ എൽപിജി ഉപഭോക്താവ്, നാലാമത്തെ വലിയ എൽഎൻജി ഇറക്കുമതിക്കാരൻ, നാലാമത്തെ വലിയ റിഫൈനർ, നാലാമത്തെ വലിയ ഓട്ടോമൊബൈൽ എന്നിങ്ങനെ ഇന്ത്യ മാറുന്നുവെന്ന് കേന്ദ്ര പെട്രോളിയം പ്രകൃതി വാതക മന്ത്രി ശ്രീ ഹർദീപ് സിംഗ് പുരിയുടെ ട്വീറ്റ് പങ്കിട്ടു. ലോകത്തിലെ വിപണി, പ്രധാനമന്ത്രി ട്വീറ്റ് ചെയ്തു;
"ഊർജ്ജ മേഖലയിൽ സ്വാശ്രയത്വത്തിനും സുസ്ഥിര വളർച്ച വർദ്ധിപ്പിക്കുന്നതിനും ഇന്ത്യ പ്രതിജ്ഞാബദ്ധമാണ്."
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 129.54 കോടി പിന്നിട്ടു
ന്യൂ ഡൽഹി: ഡിസംബർ 8, 2021
കഴിഞ്ഞ 24 മണിക്കൂറിൽ 73,62,000 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 129.54 കോടി  കടന്നു. 1,35,05,139 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 9,525 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,40,89,137 ആയി. ദേശീയ രോഗമുക്തി നിരക്ക് 98.36% - 2020 മാർച്ച് മുതൽ ഏറ്റവും ഉയർന്ന നിരക്ക്.
കേന്ദ്ര-സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 41 ാം ദിവസവും പുതിയ പ്രതിദിന രോഗബാധിതരുടെ എണ്ണം 15,000-ത്തിൽ താഴെയാണ്.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 8,439 പേർക്കാണ്.
നിലവിൽ രാജ്യത്ത് ചികിത്സയിലുള്ളത് 93,733 പേരാണ് - 555 ദിവസത്തെ ഏറ്റവും കുറഞ്ഞ നിരക്ക്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.27 ശതമാനമാണ് - മാർച്ച് 2020 മുതലുള്ള ഏറ്റവും കുറഞ്ഞ കണക്ക്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 12,13,130 പരിശോധനകൾ നടത്തി. ആകെ 65.06 കോടിയിലേറെ  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 0.76 ശതമാനമാണ് – 24 ദിവസമായി 1% ത്തിൽ താഴെ. പ്രതിദിന രോഗസ്ഥിരീകരണ നിരക്ക് 0.70% ശതമാനമാണ്. കഴിഞ്ഞ 65 ദിവസമായി ഇത് 2 ശതമാനത്തിൽ താഴെയും, 100 ദിവസമായി 3 ശതമാനത്തിൽ താഴെയുമാണ്.
(Visitor Counter : 125
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
(രോഗമുക്തി നിരക്ക് വര്ധിച്ച് 48.31 ശതമാനമായി
മരണനിരക്ക് 2.8 ശതമാനം
3 ജൂണ് 2020, ന്യൂഡല്ഹി
കഴിഞ്ഞ 24 മണിക്കൂറിനിടെ രാജ്യത്ത് കോവിഡ്-10 രോഗം ഭേദമായത് 4,776 പേര്ക്കാണ്. രാജ്യത്ത് ഇതുവരെ ആകെ 1,00,303 പേര്ക്ക് രോഗം ഭേദമായി. രോഗമുക്തി നിരക്ക് 48.31 ശതമാനം. നിലവില് ചികിത്സയിലുള്ളത് 1,01,497 പേരാണ്.
രാജ്യത്തെ കോവിഡ്-19 മരണനിരക്ക് 2.8 ശതമാനമാണ്.
480 സര്ക്കാര് ലാബുകളും 208 സ്വകാര്യ ലാബുകളും ഉള്പ്പെടെ 688 ലാബുകളാണ് കോവിഡ്-19പരിശോധനയ്ക്കായി രാജ്യത്തുള്ളത്. ഇതുവരെ 41,03,233 സാമ്പിളുകള് പരിശോധിച്ചു. ഇന്നലെ മാത്രം 1,37,158 സാമ്പിളുകള് പരിശോധിച്ചു.
952 പ്രത്യേക കോവിഡ് ആശുപത്രികളാണ് രാജ്യത്തുള്ളത്. 1,66,332 ഐസൊലേഷന് കിടക്കകളും 21,393 ഐസിയു കിടക്കകളും 72,762 ഓക്സിജന് നല്കാന് സൗകര്യമുള്ള കിടക്കകളും ഇവയിലുണ്ട്. 1,34,945 ഐസൊലേഷന് കിടക്കകളുള്ള 2,391 കോവിഡ് പ്രത്യേക ആരോഗ്യ കേന്ദ്രങ്ങളുണ്ട്. 11,027 ഐസിയു കിടക്കകളും ഓക്സിജന് നല്കാന് സൗകര്യമുള്ള 46,875 കിടക്കകളും ഇവിടെ സജ്ജീകരിച്ചിട്ടുണ്ട്. സംസ്ഥാന / കേന്ദ്ര ഭരണപ്രദേശങ്ങളിലെ സ്ഥാപനങ്ങള്ക്ക് 125.28 ലക്ഷം എന് 95 മാസ്കുകളും 101.54 ലക്ഷം വ്യക്തിഗത സുരക്ഷാ ഉപകരണങ്ങളും  കേന്ദ്രം നല്കിയിട്ടുണ്ട്.
കോവിഡ് 19 മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദ്ദേശങ്ങള്, ഉപദേശങ്ങള് എന്നിവയുടെ ആധികാരവും പുതിയതുമായ വിവരങ്ങള്ക്ക് ഈ വെബ്സൈറ്റ് സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -ല് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരില് വിളിക്കുക. +91 11 23978046, അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
റോഡ് ഗതാഗത, ഹൈവേ മന്ത്രാലയം
ദേശീയ പാതാ അതോറിറ്റി എസ്.ബി.ഐ.യുമായി 25,000 കോടി രൂപയുടെ വായ്പാ കരാര് ഒപ്പ് വയ്ക്കും
ദേശീയ പാതകളുടെ വികസന പ്രവര്ത്തനങ്ങള്ക്ക് സ്റ്റേറ്റ് ബാങ്ക് ഓഫ് ഇന്ത്യയില് നിന്ന് 25,000 കോടി രൂപയുടെ ദീര്ഘകാല വായ്പ ലഭ്യമാക്കുന്നതിനുള്ള ധാരണാപത്രത്തില് ദേശീയപാതാ അതോറിറ്റിയും, എസ്.ബി.ഐ. യും നാളെ ധാരണാപത്രത്തില് ഒപ്പ് വയ്ക്കും. ഏതെങ്കിലും ഒറ്റ സ്ഥാപനം ദേശീയ പാതാ അതോറിറ്റിക്ക് നല്കുന്ന ഏറ്റവും ഉയര്ന്ന വായ്പാ തുകയാണിത്. ന്യൂഡല്ഹിയില് കേന്ദ്ര റോഡ് ഗതാഗത ഹൈവെയ്സ് മന്ത്രി ശ്രീ. നിതിന് ഗഡ്ക്കരിയുടെ സാന്നിദ്ധ്യത്തില് ആയിരിക്കും ഒപ്പിടല്.
10 വര്ഷമാണ് വായ്പയുടെ തിരിച്ചടവ് കാലാവധി. അതില് മൂന്ന് വര്ഷത്തെ മോറട്ടോറിയം ഉണ്ടായിരിക്കും. അതിന് ശേഷം 14 തുല്യ അര്ദ്ധ വാര്ഷിക ഗഡുക്കളായിട്ട് തിരിച്ചടച്ചാല് മതിയാകും. വായ്പാ കാലാവധിയായ 10 വര്ഷത്തിനുള്ളില് തുക മുന്കൂറായോ അല്ലാതെയോ തിരിച്ചടച്ചാല് മതി. പിഴപ്പലിശ ഉണ്ടാവില്ല. അനുവദിക്കുന്ന മൊത്തം വായ്പാ തുക 25,000 രൂപ 2019 മാര്ച്ച് 31 ന് മുമ്പ് വിതരണം ചെയ്യും.
എല്.ഐ.സി., എംപ്ലോയിസ് പ്രൊവിഡന്റ് ഫണ്ട് എന്നീ സ്ഥപാനങ്ങളില് നിന്നാണ് എല്.ഐ.സി. പരമ്പരാഗതമായി വായ്പ എടുത്തിരുന്നത്. കഴിഞ്ഞ വര്ഷം നികുതി രഹിത ബോണ്ടുകളും, മസാല ബോണ്ടുകളും പുറപ്പെടുവിച്ചിരുന്നു.
(ND MRD – 632
ന്യൂ ഡൽഹി: മെയ് 15, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 191.32 കോടി  കടന്നു. 2,39,40,502 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.17 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 17,692 പേരാണ്. ഇത് ആകെ രോഗബാധിതരുടെ 0.04% ശതമാനമാണ്.
കഴിഞ്ഞ 24 മണിക്കൂറിനുള്ളിൽ 2,878 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,79,693 ആയി. ദേശീയ രോഗമുക്തി നിരക്ക് 98.74%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 2,487 പേർക്കാണ്.
കഴിഞ്ഞ 24 മണിക്കൂറിൽ 4,05,156 പരിശോധനകൾ നടത്തി. 84.38 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 0.62 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.61 ശതമാനമാണ്.
RRTN
മന്ത്രിസഭ
ഗ്രൂപ്പ് എ, തസ്തികകളുടെ കേഡര് അവലോകനത്തിനും ടെലിഗ്രാഫ് ബില്ഡിംഗ് വര്ക്ക്സ് സര്വീസിനും മന്ത്രിസഭയുടെ അംഗീകാരം
ഗ്രൂപ്പ് എ, തസ്തികകളുടെ കേഡര് അവലോകനത്തിനും ടെലിഗ്രാഫ് ബില്ഡിംഗ് വര്ക്ക്സ് സര്വീസിനും പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
ഡ്യൂട്ടി തസ്തികകളുടെ എണ്ണം 105 ആയി നിശ്ചയിച്ചു.ടെലികമ്മ്യൂണിക്കേഷന് വകുപ്പിലേയും തപാല് വകുപ്പിലേയും ഹെഡ്ക്വാട്ടേഴ്സിലും ഫീല്ഡ് യൂണിറ്റുകളിലും പ്രവര്ത്തന ആവശ്യത്തിനനുസരിച്ച് കേഡര് ഘടന ശക്തിപ്പെടുത്തുന്നതിന് ഈ തീരുമാനത്തിലൂടെ സാധിക്കും. ഇത് നിലവിലുള്ള പോസ്റ്റല് ആന്റ് ടെലിഗ്രാഫ് ബില്ഡിംഗ് വര്ക്ക്സ് സര്വീസിലെ സ്തംഭനാവസ്ഥ കുറയ്ക്കും. ഈ കേഡറിലേക്ക് പുതിയ നിയമനങ്ങള് വേണ്ടെന്നും ഉദ്യോഗസ്ഥസര്വീസിന് പ്രതികൂലമായ ബാധിക്കുന്ന തരത്തില് കേഡറിനെ ഘട്ടംഘട്ടമായി നടപ്പാക്കാനും തീരുമാനിച്ചിട്ടുണ്ട്.
പശ്ചാത്തലം :
ദി പോസ്റ്റല് ആന്റ് ടെലിഗ്രാഫ് ബില്ഡിംഗ് വര്ക്ക്സ് സര്വീസ്, ഗ്രൂപ്പ് എ 1990ലാണ് ഒരു സംഘടിത എ ഗ്രൂപ്പ് സര്വീസായി രൂപീകരിച്ചത്. ടെലികമ്മ്യൂണിക്കേഷന് വകുപ്പിനും തപാല്വകുപ്പിനും ആവശ്യങ്ങള് നിറവേറ്റുന്നതിനായി സിവില്, ഇലക്ട്രിക്കല്, ആര്കിടെക്ചറല് എന്നീ മൂന്ന് വിഭാഗങ്ങളാണ് ഈ സര്വീസില് ഉള്പ്പെട്ടിട്ടുള്ളത്. യൂണിയന് പബ്ലിക്ക് സര്വീസ് കമ്മിഷന് നടത്തുന്ന സംയുക്ത എഞ്ചിനീയറിംഗ് സര്വീസ് പരീക്ഷയിലൂടെയാണ് തെരഞ്ഞെടുപ്പ്. ടെലികമ്മ്യൂണിക്കേഷന് വകുപ്പ്, തപാല് വകുപ്പ്, ടെലികമ്മ്യൂണിക്കേഷന് വകുപ്പിലെ പൊതുമേഖലാ സ്ഥാപനങ്ങള് എന്നിവിടങ്ങളിലും മറ്റ് കേന്ദ്ര മന്ത്രാലയങ്ങള്/വകുപ്പുകള്/സ്വയംഭരണസ്ഥാപനങ്ങള്, സംസ്ഥാന ഗവണ്മെന്റുകള് എന്നിവിടങ്ങളിലും മാനേജ്മെന്റ് ഭരണസ്ഥാനങ്ങളിലാണ് പോസ്റ്റല് ആന്റ് ടെലിഗ്രാഫ് ബില്ഡിംഗ് വര്ക്ക്സ് സര്വീസിലെ ഉദ്യോഗസ്ഥര് പ്രവര്ത്തിക്കുന്നത്. 1990ല് സര്വീസ് ഉള്പ്പെടുത്തിയശേഷം ഇതുവരെ കേഡര് അവലോകനം നടത്തിയില്ല, വളരെക്കാലമായി അത് മുടങ്ങിക്കിടക്കുകയുമാണ്.
ഭാരത് സഞ്ചാര് നിഗം ലിമിറ്റഡിന്റെ രൂപീകരണത്തോടെ വിവിധ ഉദ്യോഗസ്ഥരെ ഭാരത് സഞ്ചാര് നിഗം ലിമിറ്റഡിലേക്ക് ഉള്ക്കൊള്ളിച്ചതുമൂലം ഈ സര്വീസിന്റെ കേഡര് കരുത്തും പ്രവര്ത്തനവും ബാധിക്കപ്പെട്ടിട്ടുണ്ട്. ടെലികമ്മ്യൂണിക്കേഷന് വകുപ്പില് നിന്നും ടെലികോം പ്രവര്ത്തനങ്ങളും സേവനങ്ങളും ഭാരത് സഞ്ചാര് നിഗം ലിമിറ്റഡിന് കൈമാറിയ ശേഷം ദി പോസ്റ്റല് ആന്റ് ടെലിഗ്രാം ബില്ഡിംഗ് വര്ക്ക്സ് സര്വീസിന്റെ ഉത്തരവാദിത്വം മൊത്തം ടെലികമ്മ്യൂണിക്കേഷന് പരിധിയിലുള്ള പൊതു സ്വകാര്യ ടെലികമ്മ്യൂണിക്കേഷന് വകുപ്പിന്റെയൂം തപാല്വകുപ്പിന്റെയും സ്വത്തുകള് പരിപാലിക്കുകയും പുതിയ പദ്ധതികള് കൈകാര്യം ചെയ്യുകയും കേന്ദ്ര വൈദ്യുതി അതോറിറ്റി നിയമം 2010ന്റെ മാനദ്ണഡപ്രകാരം ഇലക്ട്രോമെക്കാനിക്കല് സ്ഥാപിക്കുന്നത്, ടെലികമ്മ്യൂണിക്കേഷന് സ്ഥാപിക്കലിന്റെ നിലവാരവും സവിശേഷതയും പരിശോധിക്കുക, ഹരിത മുന്കൈകള് നടപ്പാക്കുന്നത് ഉറപ്പാക്കുക, ഇലക്ട്രോ മോട്ടീവ് ഫോഴ്സ്  വികിരകണ നിരീക്ഷണവും ടെലികമ്മ്യൂണിക്കേഷന് വകുപ്പിന്റേയൂം തപാല് വകുപ്പിന്റേയും ആവശ്യത്തിന് വേണ്ട പശ്ചാത്തല സൗകര്യങ്ങള് നിര്മ്മിക്കുന്നത് നിര്വഹിക്കുകയെന്നതായിരുന്നു.
(ഈ വസ്തുതകളോടൊപ്പം വിവിധ സര്വീസ് ഗ്രേഡുകളുടെ സ്തംഭനാവസ്ഥയും ദി പോസ്റ്റല് ആന്റ് ടെലിഗ്രാഫ് ബില്ഡിംഗ് വര്ക്ക്സ് സര്വീസിന്റെ ഘടനാ അവലോകനം അനിവാര്യമാക്കി. അതിന്റെ അടിസ്ഥാനത്തില് ദി പോസ്റ്റല് ആന്റ് ടെലിഗ്രാഫ് ബില്ഡിംഗ് വര്ക്ക്സ് സര്വീസ് ഉദ്യോഗസ്ഥരുടെ കേഡര് ഘടനയ്ക്ക് അംഗീകാരം നല്കി. ടെലികമ്മ്യൂണിക്കേഷന് വകുപ്പിന്റേയും തപാല് വകുപ്പിന്റേയും പങ്കും ഉത്തരവാദിത്വങ്ങളും നിര്വഹിക്കുന്നതിന് അത് അനിവാര്യമാണെന്ന് കണക്കാക്കിയുമിരുന്നു.
നിലവിലെ കേഡര് പ്രവര്ത്തന ശക്തിക്കനുസരിച്ച് കേഡര് ശക്തി നിയന്ത്രിക്കുകയും കേഡര് അവലോകനം ഗവണ്മെന്റിന് പുതിയ സാമ്പത്തിക ബാദ്ധ്യത ഉണ്ടാക്കുകയുമില്ല.
ND
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പ്രതിരോധ കുത്തിവയ്പ്: പുതിയ വിവരങ്ങൾ
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകിയത് 45.37 കോടിയിലധികം വാക്സിൻ ഡോസുകൾ
ഉപയോഗിക്കാത്ത3.09 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
45,37,70,580
ഉടൻ ലഭ്യമാക്കുന്നത്
59,39,010
ഉപഭോഗം
42,28,59,270
ബാക്കിയുള്ളത്
3,09,11,310
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 45.37 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. 59,39,010 ഡോസുകൾ ഉടൻ ലഭ്യമാക്കും.
ഇതിൽ പാഴായതുൾപ്പെടെ 42,28,59,270 ഡോസാണ് മൊത്തം ഉപഭോഗമായി കണക്കാക്കുന്നത് .
ഉപയോഗിക്കാത്ത 3.09 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ബാക്കിയുണ്ട്.
പ്രധാനമന്ത്രിയുടെ ഓഫീസ്
ദീപക് പുനിയയ്ക്ക് വെങ്കലം കഷ്ടിച്ച് നഷ്ടപ്പെട്ടു, പക്ഷേ അദ്ദേഹം നമ്മുടെ ഹൃദയത്തിൽ ഇടം നേടി : പ്രധാനമന്ത്രി
ദീപക് പുനിയയ്ക്ക് വെങ്കലം കഷ്ടിച്ച് നഷ്ടപ്പെട്ടെങ്കിലും അദ്ദേഹം നമ്മുടെ ഹൃദയങ്ങളിൽ ഇടം നേടിയെന്നും പ്രധാനമന്ത്രി ശ്രീ നരേന്ദ്ര മോദി പറഞ്ഞു. മനക്കരുത്തിന്റെയും കഴിവിന്റേയും ഒരു ശക്തി കേന്ദ്രമാണ് അദ്ദേഹമെന്നും പ്രധാനമന്ത്രി പറഞ്ഞു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ദീപക് പുനിയയ്ക്ക് കഷ്ടിച്ചാണ് വെങ്കലം നഷ്ടപ്പെമായത്, പക്ഷേ അദ്ദേഹം നമ്മുടെ ഹൃദങ്ങളിൽ ഇടം നേടി. അദ്ദേഹം മനക്കരുത്തിന്റെയും കഴിവിന്റേയും ഒരു ശക്തികേന്ദ്രമാണ്. ദീപക്കിന്റെ ഭാവി പരിശ്രമങ്ങൾക്ക് എന്റെ ആശംസകൾ. #ടോക്കിയോ 2020. "
ധനകാര്യ മന്ത്രാലയം
ഗ്രാമീണ തദ്ദേശ സ്വയംഭരണ സ്ഥാപനങ്ങൾക്ക് കേന്ദ്ര സർക്കാർ 13,385.70 കോടി രൂപയുടെ ധനസഹായം അനുവദിച്ചു; കേരളത്തിന് അനുവദിച്ചത് 360.9 കോടി രൂപ
(ന്യൂ ഡൽഹി, ആഗസ്റ്റ് 31, 2021
ഗ്രാമീണ തദ്ദേശ സ്വയംഭരണ സ്ഥാപനങ്ങൾക്ക് കൈമാറുന്നതിനായി 25 സംസ്ഥാനങ്ങൾക്ക് 13,385.70 കോടി രൂപയുടെ ധനസഹായം കേന്ദ്ര ധനവിനിയോഗ വകുപ്പ് അനുവദിച്ചു. ഇതിൽ 360.9 കോടി രൂപ കേരളത്തിലെ ഗ്രാമീണ തദ്ദേശ സ്വയംഭരണ സ്ഥാപനങ്ങൾക്കാണ് അനുവദിച്ചിരിക്കുന്നത്. 2021-22 സാമ്പത്തിക വർഷത്തെ ടൈഡ് ഗ്രാന്റുകളുടെ ആദ്യ ഗഡുവാണിത്. പതിനഞ്ചാം ധനകാര്യ കമ്മീഷന്റെ ശുപാർശപ്രകാരമാണ് ധനസഹായം അനുവദിച്ചത്.
 ശുചിത്വം, വെളിയിട വിസർജ്ജന മുക്ത പദ്ധതികൾ  കുടിവെള്ള വിതരണം, മഴവെള്ള സംഭരണം, ജല പുനരുപയോഗം എന്നീ രണ്ട് മേഖലകളിലെ അടിസ്ഥാന സേവനങ്ങൾ മെച്ചപ്പെടുത്തുന്നതിനായി ഗ്രാമീണ തദ്ദേശ സ്വയംഭരണ സ്ഥാപനങ്ങൾക്ക് ടൈഡ് ഗ്രാന്റുകൾ വിനിയോഗിക്കാവുന്നതാണ്.
പഞ്ചായത്തീരാജ് സ്ഥാപനങ്ങൾക്ക് അനുവദിച്ചിട്ടുള്ള മൊത്തം ധനസഹായത്തിൽ 60 ശതമാനം ‘ടൈഡ് ഗ്രാന്റ്’ ആണ്. ഇത് ദേശീയ മുൻഗണനയുള്ള പദ്ധതികൾക്കായി നീക്കിവച്ചിരിക്കുന്നു. ശേഷിക്കുന്ന 40 ശതമാനം '‘അൺ ടൈഡ് ഗ്രാന്റ്’' ആണ്. പഞ്ചായത്തീരാജ് സ്ഥാപനങ്ങളുടെ വിവേചനാധികാരം ഉപയോഗിച്ച്, ശമ്പളം നൽകുന്നത് ഒഴികെയുള്ള, പ്രദേശത്തെ നിർദ്ദിഷ്ട ആവശ്യങ്ങൾക്കായി തുക വിനിയോഗിക്കാവുന്നതാണ്.
കേന്ദ്ര ഗവൺമെന്റിൽ നിന്ന് ധനസഹായം ലഭിച്ച് 10 പ്രവൃത്തി ദിനങ്ങൾക്കുള്ളിൽ സംസ്ഥാനങ്ങൾ ഗ്രാമീണ തദ്ദേശ സ്ഥാപനങ്ങൾക്ക് ഗ്രാന്റ് കൈമാറേണ്ടതുണ്ട്. 10 പ്രവൃത്തിദിനങ്ങൾക്കപ്പുറമുള്ള കാലതാമസത്തിന് സംസ്ഥാന സർക്കാരുകൾ ഗ്രാന്റുകൾക്ക് പലിശ നല്കണം.
ഗ്രാമീണ തദ്ദേശ സ്വയംഭരണ സ്ഥാപനങ്ങൾക്ക് കൈമാറിയ ഗ്രാന്റിന്റെ സംസ്ഥാനം തിരിച്ചുള്ള കണക്കും ഇതുവരെ കൈമാറിയ മൊത്തം ഗ്രാന്റിന്റെ കണക്കും ചുവടെ നൽകിയിരിക്കുന്നു:
|
||
|
|
|
S. No.
|
|
Name of the State
|
|
Amount of RLB Grants released on 31-08-2021

|
|
Total RLB Grants released so far in 2021-22.

|
|
1
|
|
Andhra Pradesh
|
|
581.7
|
|
969.50
|
|
2
|
|
Arunachal Pradesh
|
|
51
|
|
142.75
|
|
3
|
|
Assam
|
|
355.8
|
|
593.00
|
|
4
|
|
Bihar
|
|
1112.7
|
|
1854.50
|
|
5
|
|
Chhattisgarh
|
|
322.5
|
|
537.50
|
|
6
|
|
Gujarat
|
|
708.6
|
|
1181.00
|
|
7
|
|
Haryana
|
|
280.5
|
|
467.50
|
|
8
|
|
Himachal Pradesh
|
|
95.1
|
|
158.50
|
|
9
|
|
Jharkhand
|
|
374.7
|
|
624.50
|
|
10
|
|
Karnataka
|
|
713.1
|
|
1188.50
|
|
11
|
|
Kerala
|
|
360.9
|
|
601.50
|
|
12
|
|
Madhya Pradesh
|
|
883.2
|
|
1472.00
|
|
13
|
|
Maharashtra
|
|
1292.1
|
|
2153.50
|
|
14
|
|
Manipur
|
|
39.3
|
|
65.50
|
|
15
|
|
Mizoram
|
|
20.7
|
|
34.50
|
|
16
|
|
Orissa
|
|
500.7
|
|
834.50
|
|
17
|
|
Punjab
|
|
307.8
|
|
860.00
|
|
18
|
|
Rajasthan
|
|
856.2
|
|
2392.50
|
|
19
|
|
Sikkim
|
|
9.3
|
|
15.50
|
|
20
|
|
Tamil Nadu
|
|
799.8
|
|
2783.23
|
|
21
|
|
Telangana
|
|
409.5
|
|
682.50
|
|
22
|
|
Tripura
|
|
42.3
|
|
70.50
|
|
23
|
|
Uttar Pradesh
|
|
2162.4
|
|
3604.00
|
|
24
|
|
Uttarakhand
|
|
127.5
|
|
212.50
|
|
25
|
|
West Bengal
|
|
978.3
|
|
1630.50
|
|
x
|
|
Total
|
|
13,385.70
|
|
റെയില്വേ മന്ത്രാലയം
ഇന്ത്യയുടെ ദേശീയ റെയിൽ പദ്ധതി - 2030
(ന്യൂ ഡൽഹി, ഫെബ്രുവരി 11, 2022
ഇന്ത്യൻ റെയിൽവേ ഒരു ദേശീയ റെയിൽ പദ്ധതി  തയ്യാറാക്കിയിട്ടുണ്ട്. 2030 ഓടെ 'ഭാവി സജ്ജമായ' ഒരു റെയിൽവേ സംവിധാനം തയ്യാറാക്കുകയാണ് ലക്ഷ്യം. ആവശ്യകതയ്ക്ക് മുമ്പായി ശേഷി സൃഷ്ടിക്കുക എന്നത് വഴി 2050 വരെയുള്ള ഭാവി വളർച്ചയ്ക്ക് സജ്ജമാകുകയാണ് ലക്ഷ്യമിടുന്നത്.
റെയിൽവേയെ കൂടുതൽ കാര്യക്ഷമവും പരിസ്ഥിതി സൗഹൃദവും ആധുനികവുമാക്കി നവീകരിക്കാനാണ് എൻആർപി ലക്ഷ്യമിടുന്നത്. യാത്രയ്ക്ക് ആയാലും ചരക്ക് വിഭാഗത്തിൽ ആയാലും സാധാരണക്കാർക്ക് ചെലവ് കുറഞ്ഞതും സുരക്ഷിതവുമായ ഗതാഗത മാർഗ്ഗമായി റെയിൽവേയെ മാറ്റുകയാണ് ലക്ഷ്യം. എൻആർപിയുടെ പ്രധാന സവിശേഷതകൾ ഇനിപ്പറയുന്നു:
• ചരക്കുഗതാഗതത്തിൽ റെയിൽവേയുടെ മോഡൽ  വിഹിതം 45% ആയി വർധിപ്പിക്കുന്നതിന് പ്രവർത്തന ശേഷിയും വാണിജ്യ നയ സംരംഭങ്ങളും അടിസ്ഥാനമാക്കിയുള്ള തന്ത്രങ്ങൾ രൂപപ്പെടുത്തുക.
• ചരക്ക് തീവണ്ടികളുടെ ശരാശരി വേഗത മണിക്കൂറിൽ 50 കിലോമീറ്ററായി വർധിപ്പിച്ച് ചരക്ക് ഗതാഗത സമയം ഗണ്യമായി കുറയ്ക്കുക
• 100% വൈദ്യുതീകരണം, തിരക്കേറിയ റൂട്ടുകളുടെ മൾട്ടി-ട്രാക്കിംഗ്, ഗോൾഡൻ ക്വാഡ്രിലാറ്ററൽ-ഗോൾഡൻ ഡയഗണൽ  റൂട്ടുകളിൽ വേഗത മണിക്കൂറിൽ 130 കിലോമീറ്ററായി ഉയർത്തൽ, ഇത്തരം എല്ലാ റൂട്ടുകളിലെയും ലെവൽ ക്രോസിംഗ് ഒഴിവാക്കുക എന്നിങ്ങനെയുള്ള ചില നിർണായക പദ്ധതികൾ 2024-ഓടെ പ്രാവർത്തികമാക്കുന്നതിന് 'വിഷൻ 2024' ആരംഭിച്ചു.
• പുതിയ പ്രത്യേക ചരക്ക് ഇടനാഴികൾ കണ്ടെത്തുക .
• പുതിയ അതിവേഗ റെയിൽ ഇടനാഴികൾ കണ്ടെത്തുക
• യാത്ര ഗതാഗതത്തിനായുള്ള റോളിങ്ങ് സ്റ്റോക്കിന്റെയും ചരക്ക് ഗതാഗതത്തിനുള്ള വാഗണുകളുടെയും ആവശ്യകത വിലയിരുത്തുക.
• 100% വൈദ്യുതീകരണം , ചരക്ക് വിഹിതം വർദ്ധിപ്പിക്കുക എന്നീ ഇരട്ട ലക്ഷ്യങ്ങൾ നിറവേറ്റുന്നതിന് ലോക്കോമോട്ടീവിന്റെ ആവശ്യകത വിലയിരുത്തുക.
• ആനുകാലിക വിഹിതം ഉൾപ്പെടെ മൊത്തം ആവശ്യമായ മൂലധന നിക്ഷേപം വിലയിരുത്തുക.
• സ്വകാര്യ മേഖലയുടെ സുസ്ഥിരമായ ഇടപെടൽ
ഇന്ന് രാജ്യ സഭയിൽ ഒരു ചോദ്യത്തിന് രേഖാമൂലം നൽകിയ മറുപടിയിൽ റെയിൽവേ മന്ത്രി ശ്രീ അശ്വിനി വൈഷ്ണവാണ് ഈ വിവരം അറിയിച്ചത്.
പ്രധാനമന്ത്രിയുടെ ഓഫീസ്
സർദാർ പട്ടേലിന് പുണ്യതിഥിയിൽ പ്രധാനമന്ത്രി പ്രണാമമർപ്പിച്ചു
സർദാർ പട്ടേലിന് അദ്ദേഹത്തിൻറെ പുണ്യതിഥിയിൽ പ്രധാനമന്ത്രി ശ്രീ നരേന്ദ്ര മോദി പ്രണാമമർപ്പിച്ചു
പ്രധാനമന്ത്രിയുടെ ഓഫീസ്
അന്ധർക്കുള്ള ടി-20 ലോകകപ്പ് നേടിയ ഇന്ത്യൻ ടീമിനെ പ്രധാനമന്ത്രി അഭിനന്ദിച്ചു
അന്ധർക്കായുള്ള ടി-20 ലോകകപ്പ് നേടിയ ഇന്ത്യൻ ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഭിന്നശേഷിയുള്ള ക്രിക്കറ്റ് കൗൺസിൽ ഓഫ് ഇന്ത്യയുടെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു;
“ഇന്ത്യ നമ്മുടെ കായികതാരങ്ങളെ ഓർത്ത് അഭിമാനിക്കുന്നു. അന്ധർക്കുള്ള ടി-20 ലോകകപ്പ് നേടിയതിൽ സന്തോഷമുണ്ട്. നമ്മുടെ ടീമിന് അഭിനന്ദനങ്ങൾ, അവരുടെ ഭാവി ശ്രമങ്ങൾക്ക് ആശംസകൾ.
India is proud of our athletes. Delighted that we have won the T-20 World Cup for the Blind. Congratulations to our team and best wishes to them for their future endeavours. https://t.co/W3eQMo3LRn
— Narendra Modi  December 17, 2022
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
കൊപ്രയ്ക്ക് 2023 സീസണിലെ മിനിമം താങ്ങുവിലയ്ക്ക് കേന്ദ്ര മന്ത്രിസഭയുടെ അംഗീകാരം
കൊപ്രയ്ക്ക് 2023 സീസണിലെ മിനിമം താങ്ങുവിലയ്ക്ക് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന സാമ്പത്തിക കാര്യങ്ങള്ക്കുള്ള മന്ത്രിസഭാ സമിതി അംഗീകാരം നല്കി. കാര്ഷിക ചെലവുകള്ക്കും വിലകള്ക്കും വേണ്ടിയുള്ള കമ്മിഷന്റെ ശിപാര്ശകളുടെയും നാളികേരം കൃഷിചെയ്യുന്ന പ്രധാനപ്പെട്ട സംസ്ഥാനങ്ങളുടെ കാഴ്ചപ്പാടുകളുടെയും അടിസ്ഥാനത്തിലാണ് അംഗീകാരം.
ന്യായമായ ശരാശരി ഗുണനിലവാരത്തിനുള്ള മില്ലിംഗ് കൊപ്രയ്ക്ക് ഒരു ക്വിന്റലിന് 10,860 രൂപയായും ഉണ്ട കൊപ്രയ്ക്ക് ക്വിന്റലിന് 11750രൂപയായും 2023 സീസണില് എം.എസ്.പി നിജപ്പെടുത്തി. മുന്വര്ഷത്തേതില് നിന്ന് മില്ലിംഗ് കൊപ്രയ്ക്ക് ക്വിന്റലിന് 270 രൂപയുടെയും ഉണ്ട കൊപ്രയ്ക്ക് ക്വിന്റലിന് 750/രൂപയുടെയും വര്ദ്ധനയാണ് ഇതിലൂടെ വരുത്തിയിരിക്കുന്നത്. അഖിലേന്ത്യാതലത്തിലെ ശരാശരി ഉല്പാദനചെലവിനെക്കാള് മില്ലിംഗ് കൊപ്രയ്ക്ക് 51.82 ശതമാനത്തിന്റേയും ഉണ്ട കൊപ്രയ്ക്ക് 64.26 ശതമാനത്തിന്റേയും മാര്ജിന്  ഇത് ഉറപ്പാക്കും. അഖിലേന്ത്യാതലത്തില് മൊത്തത്തിലുള്ള ശരാശരി ഉല്പ്പാദനചെലവിന്റെ  1.5 മടങ്ങ് താങ്ങുവിലയായി നിശ്ചയിക്കുമെന്നുള്ള ഗവണ്മെന്റിന്റെ 2018-19 ബജറ്റ് പ്രഖ്യാപനത്തിന്റെ തത്വത്തിന് അനുസൃതമായാണ്. കൊപ്രയ്ക്ക് 2023 സീസണില് എം.എസ്.പി പ്രഖ്യാപിച്ചിരിക്കുന്നത്.
നാളികേര കര്ഷകര്ക്ക് മെച്ചപ്പെട്ട ആദായകരമായ വരുമാനം ഉറപ്പാക്കുന്നതിനും അവരുടെ ക്ഷേമം ഗണ്യമായി മെച്ചപ്പെടുത്തുന്നതിനുമുള്ള സുപ്രധാനവും പുരോഗമനപരവുമായ നടപടികളിലൊന്നാണിത്.
നാഷണല് അഗ്രികള്ച്ചറല് കോഓപ്പറേറ്റീവ് മാര്ക്കറ്റിംഗ് ഫെഡറേഷന് ഓഫ് ഇന്ത്യ ലിമിറ്റഡും  നാഷണല് കോഓപ്പറേറ്റീവ് കണ്സ്യൂമേഴ്സ് ഫെഡറേഷനും  തന്നെയായിരിക്കും താങ്ങുവില പദ്ധതി പ്രകാരമുള്ള  കൊപ്രയുടെയൂം തൊണ്ട് കളഞ്ഞ തേങ്ങയുടെയും സംഭരണത്തിനുള്ള കേന്ദ്ര നോഡല് ഏജന്സികളായി തുടര്ന്നും പ്രവര്ത്തിക്കുക.
---ND---
(
PIB Headquarters
എസ്എസ്സി കംബൈന്ഡ് ഗ്രാജുവെറ്റ് പരീക്ഷക്ക് അപേക്ഷ ക്ഷണിച്ചു
കേന്ദ്ര ഗവണ്മെന്റിന് കീഴിലെ വിവിധ മന്ത്രാലയങ്ങള്/വകുപ്പുകള് /സ്ഥാപനങ്ങള് എന്നിവിടങ്ങളില് ഗ്രൂപ്പ്-ബി , ഗ്രൂപ്പ്-സി തസ്തികകളിലെ നിയമനത്തിനായി സ്റ്റാഫ് സെലക്ഷന് കമ്മീഷന് നടത്തുന്ന കംബൈന്ഡ് ഗ്രാജുവെറ്റ് ലെവല് പരീക്ഷക്ക് അപേക്ഷ ക്ഷണിച്ചു. രാജ്യമെങ്ങും 2020 മാര്ച്ച് രണ്ട് മുതല് 11 വരെയാണ് കംപ്യൂട്ടര് അധിഷ്ഠിത മത്സര പരീക്ഷ .
https://ssc.nic.in എന്ന വെബ്സൈറ്റില്കൂടി ഓണ്ലൈന് വഴിയാണ് അപേക്ഷിക്കേണ്ടത്. പരീക്ഷയുടെ ദൈര്ഘ്യം ഒരു മണിക്കൂര്. അപേക്ഷിക്കുന്നതിനുള്ള അവസാന തീയതി 2019 നവംബര് 25 വൈകുന്നേരം അഞ്ച് മണി. പട്ടികജാതി, പട്ടിക വര്ഗ്ഗം, ഭിന്നശേഷിക്കാര്, വിമുക്തഭടന്മാര്, വനിതകള് എന്നിവര് ഫീസിളവിനും സംവരണത്തിനും അര്ഹരാണ്. മറ്റുവിവരങ്ങള് എസ്എസ്സിയുടെ www.ssckkr.kar.nic.in, https://ssc.nic.in എന്നീ വെബ്സൈറ്റുകളില് അപലോഡ് ചെയ്തിട്ടുണ്ട്.
കൂടുതല് വിവരങ്ങള്ക്ക് 080-25502520, 9483862020 എന്നീ നമ്പറുകളില് തിങ്കള് മുതല് വെള്ളി വരെ രാവിലെ 10 മുതല് വൈകുന്നേരം അഞ്ചു മണി വരെ വിളിക്കാവുന്നതാണ്.
(IE/SKY
നിയമ, നീതി മന്ത്രാലയം
കോടതി നടപടികളുടെ തൽസമയ സംപ്രേക്ഷണം, റെക്കോർഡിങ് എന്നിവയുമായി ബന്ധപ്പെട്ട മാതൃക ചട്ടങ്ങളുടെ കരട് രൂപം സുപ്രീം കോടതിയുടെ ഇ - സമിതി പുറത്തുവിട്ടു
ന്യൂഡൽഹി , ജൂൺ 07,2021
കോടതി നടപടികളുടെ തൽസമയ സംപ്രേക്ഷണം, റെക്കോർഡിങ് എന്നിവയുമായി ബന്ധപ്പെട്ട മാതൃക ചട്ടങ്ങളുടെ കരട് രൂപം സുപ്രീംകോടതിയുടെ ഇ -സമിതി പുറത്തിറക്കി. ഇതുമായി ബന്ധപ്പെട്ട പൊതുജനങ്ങളുടെയും വിദഗ്ധരുടെയും നിർദ്ദേശങ്ങൾ,അഭിപ്രായങ്ങൾ എന്നിവയും സമിതി ക്ഷണിച്ചിട്ടുണ്ട്
ഇ - സമിതിയുടെ വെബ്സൈറ്റിൽ മാതൃക ചട്ടങ്ങളുടെ കരട് രൂപം ലഭ്യമാണ്.
ഇന്ത്യൻ നീതിന്യായ സംവിധാനത്തിൽ വിവരസാങ്കേതികവിദ്യ നടപ്പാക്കുന്നതുമായി ബന്ധപ്പെട്ട ദേശീയ നയ കർമ്മ പദ്ധതിക്ക് കീഴിൽ, ഭാരത സർക്കാരിന്റെ നിയമ വകുപ്പുമായി ചേർന്നാണ് ഇ - സമിതി പ്രവർത്തിക്കുന്നത് .
കോടതി നടപടികളുടെ തൽസമയ സംപ്രേക്ഷണം, റെക്കോർഡിങ് എന്നിവയുമായി ബന്ധപ്പെട്ട മാതൃക ചട്ടങ്ങളുടെ കരട് രൂപത്തിൻ മേലുള്ള നിർദ്ദേശങ്ങളും അഭിപ്രായങ്ങളും ecommittee@aij.gov.in എന്ന മെയിൽ വിലാസത്തിൽ 2021 ജൂൺ 30 ഓടെ അറിയിക്കേണ്ടതാണ്
സുപ്രീം കോടതി ജഡ്ജിയും, ഇ- സമിതി അധ്യക്ഷനുമായ ജസ്റ്റിസ് ഡി വൈ ചന്ദ്രചൂഡ്, കരട് മാതൃക ചട്ടത്തിൻ മേലുള്ള നിർദ്ദേശങ്ങളും അഭിപ്രായങ്ങളും അറിയിക്കണമെന്ന് ആവശ്യപ്പെട്ട് രാജ്യത്തെ എല്ലാ ഹൈക്കോടതി ചീഫ് ജസ്റ്റിസ് മാർക്കും കത്തയച്ചിട്ടുണ്ട്
ഭരണഘടനയുടെ ഇരുപത്തിയൊന്നാം അനുച്ഛേദം ഉറപ്പുനൽകുന്ന നീതി ലഭ്യതയ്ക്കായി ഉള്ള അവകാശത്തിൽ കോടതി നടപടികൾ തൽസമയം വീക്ഷിക്കാൻ ഉള്ള അവകാശവും അന്തർലീനമായിരിക്കുന്നതായി അദ്ദേഹം കത്തിൽ ചൂണ്ടിക്കാട്ടി
നടപടികളിൽ സുതാര്യത വർദ്ധിപ്പിക്കാനും, കൂടുതൽ ആളുകളെ പങ്കെടുപ്പിക്കാനും, നീതി വേഗത്തിൽ ലഭ്യമാക്കാനും ലക്ഷ്യമിട്ടുകൊണ്ട്, കോടതി നടപടികൾ തൽസമയം സംപ്രേഷണം ചെയ്യുന്ന പദ്ധതിക്ക് സമിതി പ്രത്യേക പ്രാധാന്യം നൽകുന്നു .
തത്സമയ സംപ്രേക്ഷണം സംബന്ധിച്ച മാതൃകാ ചട്ട രൂപീകരണത്തിനായി ബോംബെ, ഡൽഹി, മദ്രാസ് , കർണാടക ഹൈക്കോടതികളിലെ ജഡ്ജിമാരെ ഉൾപ്പെടുത്തിക്കൊണ്ട് ഒരു ഉപ സമിതിക്ക് രൂപം നൽകിയിരുന്നു
IE/SKY
(Visitor Counter : 179